L’Ajuntament de Burjassot anuncia la convocatòria d’ocupacions temporals excepcionals del Mercat dels dimecres
2025-07-24

L’Ajuntament de Burjassot ha aprovat, per Junta de Govern, la Convocatòria pública d’ocupacions temporals excepcionals en el Mercat Extraordinari Municipal dels dimecres.

Tal com han assenyalat des de l’àrea de Promoció Econòmica, dirigida pel regidor Roc Senent, les sol·licituds, requisits i barem de mèrits estan a la disposició de les persones interessades en el Consistori, concretament en el Negociat de Promoció Econòmica, en horari de dilluns a divendres de 9 a 14 hores. La presentació d’instàncies pot realitzar-se fins al 23 de desembre, inclusivament.

L’anunci de la citada convocatòria pot consultar-se al web municipal, en la seu electrònica de l’Ajuntament/Tauler d’anuncis.